Hitler y Ludendorff pensaban que as tropas mai no dispararían contra una antiga presonalidat melitar tan destacata como Ludendorff, y o maitín d'o 9 os dirichents nazis feban d'escorta de Ludendorff en una marcha enta o centro d'a ciudat. Trescruzoron sin problemas a primera barrera policial, pero amán d'a Feldherrnhalle, en una segunda barrera, prencipioron os disparos, en circunstancias mai no esclarecitas. Bellos melitants nazis fuoron feritos u mesmo muertos, y o Putsch s'esboldregó.